KOMENTE DHE REKOMANDIME 
MBI RAPORTIN E MONITORIMIT TË 4/MUJORIT TË VITIT 2021
PËR KËSHILLIN E LARTË GJYQËSOR

I. Vlerësim i përgjithshëm 
Fondet buxhetore e Këshillit të Lartë Gjyqësor, për vitin 2021, janë miratuar në tre programe buxhetore:
1. Planifikimi, menaxhimi dhe administrimi 
2. Buxheti Gjyqësor
3. Mbështetje për teknologjinë e sistemit të drejtësisë

II. Karakteristika kryesore të performancës së shpenzimeve
Në fund të 4/mujorit të parë të vitit 2021, situata në lidhje me realizimin e shpenzimeve të buxhetit, krahasuar me planin me ndryshime , sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, e ndarë për secilin nga programet, paraqitet si më poshtë, në mijë lekë:

	NR.
	Planifikimi, Menaxhimi dhe Administrimi
	Plani 
	Fakti 
	Përqindja  e realizimit

	1
	Shpenzime personeli
	215,000
	59,458
	27.7%

	2
	Shpenzime të tjera korente
	61,400
	10,590
	17.2%

	3
	Shpenzime kapitale
	22,000
	3,918
	17.8%

	TOTALI
	298,400
	73,966
	24.8%



	NR.
	Buxheti Gjyqësor
	Plani 
	Fakti 
	Përqindja  e realizimit

	1
	Shpenzime personeli
	2,525,500
	681,791
	27.0%

	2
	Shpenzime të tjera korente
	438,200
	112,772
	25.7%

	3
	Shpenzime kapitale
	178,000
	3,511
	2.0%

	TOTALI
	3,141,700
	798,074
	25.4%










	NR.
	 Mbështetje për teknologjinë e sistemit të drejtësisë
	Plani 
	Fakti 
	Përqindja  e realizimit

	1
	Shpenzime personeli
	6,500
	0
	0.0%

	2
	Shpenzime të tjera korente
	2,100
	0
	0.0%

	3
	Shpenzime kapitale
	0
	0
	0.0%

	TOTALI
	8,600
	0
	0.0%



Ndërsa në total për Këshillin e Lartë Gjyqësor, situata në fund të 4 mujorit të pare te vitit 2021 paraqitet si më poshtë në mijë lekë:

	NR.
	KLGJ
	Plani 
	Fakti 
	Përqindja  e realizimit

	1
	Shpenzime personeli
	2,747,000
	741,248
	27.0%

	2
	Shpenzime të tjera korente
	501,700
	123,362
	24.6%

	3
	Shpenzime kapitale
	200,000
	7,429
	3.7%

	TOTALI
	3,448,700
	872,040
	25.3%



Siç shikohet nga tabela e mësipërme, shpenzimet e personelit, pas rishikimeve të buxhetit, janë realizuar në rreth 27 për qind të planit për vitin 2021, shpenzimet e tjera korente në total për KLGJ, janë realizuar në rreth 24.6 për qind të planit. Ndërsa në kuadër të situatës së krijuar nga pandemia e Covid-19, gjatë periudhes janar – prill, gjykatat kanë patur mungesa të stafit në komisionet e prokurimit. Në këto kushte, gjykatat janë detyruar të shtynë procedurat dhe të mos realizojnë fondin brenda afatit kohore. Për 4/mujorin 2021 ka realizim të ulët në shpenzimet kapitale në rreth 3.7 për qind të planit vjetor. Në total KLGJ ka një realizim faktik të shpenzimeve buxhetore në masën 25.3 për qind. 
III. Informacion mbi volumin dhe madhësinë e ndryshimit të buxhetit.
Për të tre programet e këtij institucioni situata në lidhje me ndryshimet e buxhetit gjatë 4/mujorit të parë të vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë e fondeve te akorduara si fonde shtesë nga Fondi i veçantë. 
Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:
	Programi
	Shpenzime total

	
	Institucioni
	SIFQ
	Diferenca

	Planifikimi, Menaxhimi dhe Administrimi
	73,966
	73,966
	0

	Buxheti Gjyqësor
	798,074
	798,074
	0

	 Mbështetje për teknologjinë e sistemit të drejtësisë
	0
	0
	0

	Totali
	872,040
	872,040
	0










Pra siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga Sistemi Informatik Financiar i Qeverisë. 

Nga të dhënat e Sistemit Informatik Financiar të Qeverisë, konstatojmë se për sistemin e gjyqësorit janë realizuar të ardhura jashtë limitit në programin “Buxheti Gjyqësor” në masën 436 mijë lekë, të ndara respektivisht rreth 421 mijë lekë korente dhe 15 mijë lekë shpenzime kapitale. Këto të ardhura janë gjithashtu pjesë e raportit të monitorimit të paraqitur nga institucioni.

IV. Performanca dhe statusi i produkteve të disa programeve kryesore.
Në programin “Planifikim, menaxhim dhe administrim” Qëllimi i Politikës së Programit është “Përmirësimi i sistemit gjyqësor nëpërmjet vendimmarrjes së Këshillit lidhur me miratimin e akteve nënligjore në zbatim të ligjeve që përbëjnë paketën e reformës në drejtësi si dhe sigurimin e burimeve dhe kapaciteteve financiare të nevojshme”.
Për realizimin e këtij qëllimi është përcaktuar objektivi: 
· “Vendosja e standardeve të larta të kapaciteteve njerëzore dhe institucionale të tij dhe përmirësimi i performancës së gjyqësorit në të tre nivelet” me tregues performance:
· Akte nënligjore të hartuara dhe miratuara nga KLGJ-ja kundrejt totalit të vendimeve të marra, në masën 75%.
Realizimi i treguesit për periudhën raportuese është 2%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 2%.
· Prqindja e punonjësve të KLGj-së së trajnuar në masën 50%.
Realizimi i treguesit për periudhën raportuesë është 14%, ndërsa përqindja e realizimit të treguesit të performancës kundrejt nivelit të planifikuar është në masën 28%.
· Përqindja e stafit administrativ dhe administrativ gjyqësor të rekrutuar në masën 50%.
Realizimi i treguesit për periudhën raportuese është 32%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 64%.
· Magjistratë dhe ndihmës ligjorë të vlerësuar kundrejt totalit, në masën 30%. 
Realizimi i treguesit për periudhën raportuese është 4%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 13%.
· Numri i magjistratëve të emëruar, transferuar, promovuar dhe shkarkuar kundrejt totalit te përgjithshëm të magjistratëve në masën 55%. 
Realizimi i treguesit për periudhën raportuese është 3%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 25%.
· Përqindja e gjykatave të audituara në masën 34%. 
Realizimi i treguesit për periudhën raportuese është 11%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 32%.
Në Programin “Buxheti Gjyqësor”, sipas raportit të institucionit “Çështje të gjykuara” është produkti kryesor që lidhet me 4 tregues performance. Qëllimi i Politikës së Programit “Buxheti Gjyqësor” është “Ofrimi efikas i shërbimeve dhe punë më e mirë në gjykatat e 3 niveleve”. 
Për realizimin e këtij qëllimi është përcaktuar objektivi:
· “Përmirësimi i ofrimit të shërbimeve përmes novacionit dhe forcimit të strukturave dhe sistemeve të teknologjisë, që zhvillojnë koherencën, efikasitetin dhe efektshmërinë institucionale”, me tregues performance: 

· Sisteme të teknologjisë së informacionit, brenda standarteve ndërkombëtare në masën 96%.
Realizimi i treguesit për periudhën raportuese është 20%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 21%.
· Infrastruktura e përmirësuar (ndërtesa, mjedise pune) në masën 58%. 
Realizimi i treguesit për periudhën raportuese është 5%, ndërsa përqindja e realizimit e realizimit të treguesit të performancës kundrejte nivelit të planifikuar është në masën 8%.

Programi i ri buxhetor “Mbështetje për teknologjinë e sistemit të drejtësisë”, sipas raportit të institucionit  ka për qëllim: “Përcaktimn e prioriteteve, politikave dhe standarteve, në lidhje me sistemet e teknologjisë së informacionit në sistemin e drejtësisë”.

Për realizimin e këtij qëllimi është përcaktuar si objektiv:

· “Angazhimi i QTI – së, për garantimin e arritjes së standarteve të BE për teknologjinë e informacionit dhe komunikimit” me tregues performance:

· Përmiresimi i sistemeve të teknologjisë së informacionit në sistemin e drejtësisë.

Fondet në këtë program nuk janë realizuar, pasi QTI – ja nuk ka filluar akoma aktivitetin e saj, për mungesë të plotësimit të stafit.

Në relacionin shoqërues të raportit të monitorimit të paraqitur nga KLGJ jepen sqarime më të hollësishme për trguesit e performancës dhe mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për programet; “Buxheti Gjyqësor”, “Planifikimi, menaxhimi dhe administrimi”, “Mbështetje për teknologjinë e sistemit të drejtësisë”, si dhe për çdo llogari ekonomike dhe çdo projekt investimesh.

I. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të KLGJ, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Raporti i monitorimit të KLGJ ka të plotësuara tabelat dhe gjithashtu në relacionin e tij ka një analizë të detajuar të projekteve/produkteve dhe realizimit të fondeve buxhetore. 


